
	NÁVRH

	UZNESENIE VLÁDY SLOVENSKEJ REPUBLIKY

		č. ...

	z ...




		[bookmark: _GoBack]k návrhu na zrušenie niektorých úloh vyplývajúcich z uznesení vlády Slovenskej republiky







	Číslo materiálu: 
	

	Predkladateľ: 
	predseda Úradu pre normalizáciu, metrológiu a skúšobníctvo Slovenskej republiky




Vláda

	A.
	zrušuje

A.1.   úlohu v bode C.5. uznesenia vlády SR č. 810 z 26. novembra 1996 v znení uznesenia vlády SR č. 307 z 21. apríla 1999 pre predsedu Úradu pre normalizáciu, metrológiu a skúšobníctvo Slovenskej republiky, predsedu Úradu geodézie, kartografie a katastra Slovenskej republiky, predsedu Úradu jadrového dozoru Slovenskej republiky, predsedu Štatistického úradu Slovenskej republiky, ministerku školstva a vedy a ministra hospodárstva – zabezpečovať cez sieť GOVNET v rámci www informačného podsystému príslušného ústredného orgánu štátnej správy SR bezodkladné vystavovanie schválených koncepcií a projektov,

A.2.   úlohu v bode B.2. uznesenia vlády SR č. 727 z 25. augusta 1999 pre predsedu Úradu pre normalizáciu, metrológiu a skúšobníctvo Slovenskej republiky, predsedu Úradu geodézie, kartografie a katastra Slovenskej republiky, predsedu Úradu jadrového dozoru Slovenskej republiky, predsedu Štatistického úradu Slovenskej republiky, ministra školstva a ministra hospodárstva – pri vypracovávaní materiálov týkajúcich sa rozvoja vedy a techniky uplatňovať schválené Zásady štátnej vednej a technickej politiky,

A.3.   úlohu v bode C.1. uznesenia vlády SR č. 852 z 3. októbra 2007 pre predsedu Úradu                   pre normalizáciu, metrológiu a skúšobníctvo Slovenskej republiky, predsedu Úradu geodézie, kartografie a katastra Slovenskej republiky, predsedníčku Úradu jadrového dozoru Slovenskej republiky, ministra financií a podpredsedu vlády                      a ministra vnútra – zadávať nadlimitné zákazky a podlimitné zákazky na poskytnutie služby a uskutočnenie prác postupmi verejnej súťaže a užšej súťaže podľa zákona č. 25/2006 Z. z. o verejnom obstarávaní a o zmene a doplnení niektorých zákonov   v znení neskorších predpisov prostredníctvom systému elektronického verejného obstarávania (systém EVO), pokiaľ to bude prípustné z hľadiska špecifikácie predmetu zadávanej zákazky,

A.4.    úlohu v bode B.3. uznesenia vlády SR č. 805 zo 17. novembra 2010 pre predsedu Úradu pre normalizáciu, metrológiu a skúšobníctvo Slovenskej republiky a predsedníčku Úradu geodézie, kartografie a katastra Slovenskej republiky – pravidelne informovať verejnosť prostredníctvom internetovej stránky o realizovaných elektronických aukciách,

A.5.    úlohu v bode B.2. uznesenia vlády SR č. 484 zo 6. júla 2011 pre predsedníčku Úradu                             pre normalizáciu, metrológiu a skúšobníctvo Slovenskej republiky, predsedníčku Úradu geodézie, kartografie a katastra Slovenskej republiky, predsedníčku Úradu jadrového dozoru Slovenskej republiky, ministra pôdohospodárstva a rozvoja vidieka a predsedu Úradu pre verejné obstarávanie – zabezpečiť uplatňovanie opatrení na zvýšenie efektívnosti správy pohľadávok štátu určených v časti 4.1.2 predloženého materiálu, ktoré sú v správe právnických osôb v ich zriaďovateľskej pôsobnosti,

A.6.  úlohu B.3. uznesenia vlády SR č. 403 z 8. júla 2015 pre predsedu Úradu                                 pre normalizáciu, metrológiu a skúšobníctvo Slovenskej republiky, ministra obrany, predsedníčku Štatistického úradu Slovenskej republiky a ministra hospodárstva – splniť úlohy vyplývajúce z Akčného plánu na posilnenie Slovenskej republiky ako právneho štátu,

A.7.    úlohu v bode B.1. uznesenia vlády SR č. 325 z 28. júna 2017 pre predsedu Úradu                                 pre normalizáciu, metrológiu a skúšobníctvo Slovenskej republiky, ministerku pôdohospodárstva a rozvoja vidieka, predsedu Štatistického úradu Slovenskej republiky, predsedníčku Úradu jadrového dozoru Slovenskej republiky a predsedníčku Úradu pre verejné obstarávanie – v rámci svojej pôsobnosti realizovať opatrenia na zachovanie bezpečnosti Slovenskej republiky uvedené                     v Správe o bezpečnosti Slovenskej republiky za rok 2016,

A.8.    úlohu v bode B.1. uznesenia vlády SR č. 572 z 13. decembra 2017 pre predsedu Úradu pre normalizáciu, metrológiu a skúšobníctvo Slovenskej republiky, predsedníčku Úradu geodézie, kartografie a katastra Slovenskej republiky, ministra dopravy a výstavby, ministra kultúry, podpredsedníčku vlády a ministerku pôdohospodárstva a rozvoja vidieka, predsedníčku Úradu jadrového dozoru Slovenskej republiky, predsedu Úradu pre verejné obstarávanie, predsedu Protimonopolného úradu Slovenskej republiky a predsedu Štatistického úradu Slovenskej republiky – zabezpečiť plnenie úloh vyplývajúcich zo smernice vlády Slovenskej republiky, ktorou sa ustanovuje spôsob vyrozumenia o vypovedaní vojny, o vyhlásení vojnového stavu, výnimočného stavu, núdzového stavu, mimoriadnej situácie alebo stupňa teroristického ohrozenia na území Slovenskej republiky,

A.9.    úlohu v bode C.1. uznesenia vlády SR č. 84 z 21. februára 2018 pre predsedu Úradu                                 pre normalizáciu, metrológiu a skúšobníctvo Slovenskej republiky, podpredsedu vlády a ministra vnútra, predsedu Protimonopolného úradu Slovenskej republiky, predsedníčku Úradu jadrového dozoru Slovenskej republiky a predsedu Úradu                  pre verejné obstarávanie – zosúladiť vykonávacie právne predpisy s návrhom tohto zákona,

A.10.  úlohu v bode B.1. uznesenia vlády SR č. 485 zo 17. októbra 2018 pre predsedu Úradu pre normalizáciu, metrológiu a skúšobníctvo Slovenskej republiky, predsedu Štatistického úradu Slovenskej republiky, predsedníčku Úradu jadrového dozoru Slovenskej republiky a predsedu Úradu pre verejné obstarávanie – v rámci svojej pôsobnosti realizovať opatrenia na zachovanie bezpečnosti Slovenskej republiky uvedené v Správe o bezpečnosti Slovenskej republiky za rok 2017,

A.11.  úlohu v bode B.4. uznesenia vlády SR č. 104 z 5. marca 2020 pre predsedu Úradu                    pre normalizáciu, metrológiu a skúšobníctvo Slovenskej republiky, predsedníčku Úradu geodézie, kartografie a katastra Slovenskej republiky, predsedu Protimonopolného úradu Slovenskej republiky, predsedníčku Úradu jadrového dozoru Slovenskej republiky, predsedu Štatistického úradu Slovenskej republiky, ministerku kultúry a predsedu Úradu pre verejné obstarávanie – zohľadňovať ciele, priority a opatrenia Nízkouhlíkovej stratégie rozvoja Slovenskej republiky do roku 2030 s výhľadom  do roku 2050 v strategických a koncepčných materiáloch a v návrhoch právnych predpisov, ktorých vypracovanie je v pôsobnosti ich rezortov,

A.12.  úlohu v bode C.3. uznesenia vlády SR č. 278 z 26. mája 2021 pre predsedníčku Úradu                                 pre normalizáciu, metrológiu a skúšobníctvo Slovenskej republiky, predsedu Úradu geodézie, kartografie a katastra Slovenskej republiky, ministra dopravy a výstavby, podpredsedu vlády a ministra hospodárstva, ministra obrany, ministra pôdohospodárstva a rozvoja vidieka, ministra práce, sociálnych vecí a rodiny, ministra školstva, vedy, výskumu a športu, ministra vnútra, riaditeľa Národného bezpečnostného úradu, predsedu Protimonopolného úradu Slovenskej republiky, predsedníčku Úradu jadrového dozoru Slovenskej republiky a predsedu Úradu pre verejné obstarávanie – ako povinným osobám podľa § 5 ods. 1 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v spolupráci so Štatistickým úradom SR odstrániť nezrovnalosti medzi údajmi vedenými v zdrojových registroch a údajmi vedenými v registri právnických osôb, podnikateľov a orgánov verejnej moci,

A.13.  úlohu v bode B.1. uznesenia vlády SR č. 462 z 13. septembra 2023 pre predsedníčku Úradu pre normalizáciu, metrológiu a skúšobníctvo Slovenskej republiky,                                      predsedu Úradu geodézie, kartografie a katastra Slovenskej republiky, ministra dopravy, ministra financií, ministra hospodárstva, ministerku kultúry, ministra obrany, ministra pôdohospodárstva a rozvoja vidieka, ministerku práce, sociálnych vecí a rodiny, ministra školstva, vedy, výskumu a športu, riaditeľa Národného bezpečnostného úradu, predsedu Protimonopolného úradu Slovenskej republiky, predsedu Štatistického úradu Slovenskej republiky, predsedníčku Úradu jadrového dozoru Slovenskej republiky, predsedu Úradu priemyselného vlastníctva Slovenskej republiky a predsedu Úradu pre verejné obstarávanie – spolupracovať                              s podpredsedníčkou vlády v súlade so schváleným doplnením Štatútu podpredsedu vlády Slovenskej republiky a poskytovať jej potrebnú súčinnosť a informácie.

	
	



	Na vedomie:

